Bonsai - Kuns in die kleine is 'n samevoeging van noodsaaklike pitkos met betrekking tot versorging van Bonsai. Geen doekies word omgedraai nie. Bonsai-kuns word as kunsvorm belig, maar die tegniese en tuinboukundige raad vul hierdie juweel van 'n boek pragtig aan. Die inligting word logies en in verstaanbare taal vir die leek aangebied. Ervare Bonsai-kwekers sal hulle verkneukel in die kompakte inligting, maar dit is ewenseens vir enige vlak van beoefening. Daarom hoort die boek aan jou sy wanneer jy aan jou bome werk.
Die 120 sketse en 137 foto's van veral Pieter se bome, bakke, gereedskap en tegnieke, wys vir jou hoe moontlik dit is om pragtige Bonsai in 'n kort tyd te skep. Hierdie boek is klein en kompak, maar bult van die massa inligting wat daarin vervat is.